laion/Wikipedia-Exotic huggingface dataset:
בית החולים העירוני 40 (ססטרורצק)

בית החולים העירוני מספר 40 של סנקט פטרבורג, רוסיה (ברוסית: Городская больница №40) הוא אחד ממוסדות הרפואה הגדולים ביותר בצפון מערב רוסיה. השם הרשמי הוא "מכון הבריאות הממלכתי של סנקט פטרבורג, בית החולים העירוני מספר 40 של נפת הנופש". בית החולים ממוקם בתחומי העיר ססטרורצק. בית החולים התחיל את דרכו ב-14 בנובמבר 1748, עם פתיחת בית החולים הראשון במפעל הנשק בססטרורצק ובו 50 מיטות. זה היה אחד מבתי החולים הראשונים ברוסיה. במהלך המאות ה־18 וה־19, רק מספר המיטות, השם והמיקום של המוסד הרפואי השתנו. מבחינת תפקודו, בית החולים היה יורשם של המוסדות הרפואיים הקודמים ונשאר בית החולים היחיד עבור תושבי ססטרורצק. לאחר מלחמת האזרחים ברוסיה (1917–1923) עמד בראש בית החולים סרגיי יולביץ' מלבסקי (1869—1934). הוא היה מנתח רוסי מוכשר שניתח אינטנסיבי, שהה עם חולים קשים אחרי חצות, השקיע את אמצעיו המועטים ברכישת מכשירים כירורגיים, תרופות ואוכל. כמעט כל תושבי ססטרורצק התכנסו כדי לחלוק את מחוותם האחרונות לסרגיי יולביץ' עם מותו. שיפוץ בית החולים לאחר הרס מלחמת העולם השנייה נערך ביוזמת הרופא הראשי ניקולאי יבגנייביץ' סלופסקי (1899–1964). במהלך מלחמת העולם השנייה העיר נפגעה קשות. היו כמה פגיעות ישירות בבניין בית החולים. בתקופה הראשונה של המלחמה, כאשר התנהלו קרבות עזים סמוך לעיר, לפני פריסת בתי החולים לפינוי בססטרורצק, כל זרם הפצועים נשלח לבית החולים אוליצקי. תוך פחות מחודש, חובשי בית החולים העניקו טיפול רפואי ל־223 אנשי צבא. מאמצע שנות השישים החל בית החולים להתרחב. נבנו מבנים חדשים לשירותי ילדים, מטופלי ריאה, כירורגיה ורפואה פנימית . היחידה הפרוקטולוגית המתמחה הראשונה נפתחה בלנינגרד בבית חולים זה. תכולת בית החולים הוגדלה עד 680 מיטות. ב-11 במאי 1974, במקום בית החולים, נפתח המרכז השיקומי ובו 520 מיטות בברית המועצות. בתוך 35 שנים לקיומו של מרכז זה, למעלה מ-250,000 חולים קיבלו בו טיפול שיקומי. באוקטובר 2005 מונה פרופסור סרגיי גריגורייביץ' שצ'רבק לרופא הראשי של בית החולים. לפני מינויו, פעילות בית החולים הייתה קשורה לאקדמיה הרפואית הצבאית והמחלקה לטיפול שדה צבאי. עם בואו של שצ'רבק החל שיפוץ רחב היקף של כל בית החולים ובפרט, מרכז השיקום. בבית החולים יש יחידות המתמחות בהרדמה והחייאה (2), טיפול נמרץ (3), ניתוחי כלי דם, נוירולוגיה (3), אורתופדיה (2), טראומטולוגיה, גינקולוגיה, קולופרוקטולוגיה, שיקום (4), שיטות טיפול פיזיות (2), וחלקן אחרות. מדי שנה 20,000 חולים מקבלים טיפול בבית החולים. בבית החולים קיימים שיטות אבחון וטיפול מודרניות, כולל טומוגרפיה ממוחשבת רנטגן ותהודה מגנטית, וסדרת מכשירים שנקלטו מתעשיית ההיי-טק לרבות רובוט המסייע לשיקום חולים לאחר שבץ מוחי או פגיעה בחוט שדרה, טיפול בגלי הלם לב לטיפול עמיד בפני אנגינה, גירוי מגנטי גולגולתי ולטיפול בחולים עם שבץ ובפגיעות ראש. מאז שנת 2010 מפרסם בית החולים את ספר השנה שלו שכולל את העבודות המדעיות של רופאי בית החולים לאותה שנה. תוכן העניינים ותמצית הפרקים ברוסית ובאנגלית זמינים באופן חופשי באתר האינטרנט של בית החולים (https://www.gb40.ru). במהלך מגפת הקורונה ברוסיה, בשנת 2020 הוסב בית החולים לבית חולים עבור חולים בנגיף הקורונה. אתר האינטרנט הרשמי של בית החולים העירוני 40 (ברוסית) 60°06′14″N 29°58′05″E﻿ / ﻿60.104°N 29.968°E﻿ / 60.104; 29.968
שברולט מונטנה

שברולט מונטנה (באנגלית: Chevrolet Montana) הוא טנדר מסוג "Coupé utility" (אנ') מתוצרת חטיבת המכוניות שברולט בחברת ג'נרל מוטורס האמריקאית, אשר מיוצר בברזיל משנת 2003 באמצעות General Motors do Brasil (אנ'), חברת בת של ג'נרל מוטורס. בנוסף דגם "שברולט מונטנה" יוצר בדרום אפריקה ביו השנים 2003–2017 באמצעות General Motors South Africa (אנ') חברת בת של "ג'נרל מוטורס". דור ראשון - יוצר בין השנים 2003–2010, הדגם התבסס על דגם "Opel Corsa" (אנ') שנת 1999. דור שני - מיוצר משנת 2010, הדגם התבסס על דגם שברולט אג'יל. "שברולט מונטנה" מיוצר לשוקי ארצות אמריקה הלטינית. 2 דלתות. הנעה כפולה 4x4. קיבולת מכל דלק - 56 ליטר. מנועי בנזין. מנועים המופעלים באמצעות אתנול. מנועי דיזל. תאוצה בין 0–100 היא 10.5 שניות (מנוע 1.8 ליטר המפיק 112 כ"ס (מנוע בנזין). תאוצה בין 0–100 היא 10.2 שניות (מנוע 1.8 ליטר המפיק 114 כ"ס (מנוע הפועל על אתנול). תאוצה בין 0–100 היא 13.0 שניות (מנוע 1.4 ליטר המפיק 99 כ"ס (מנוע בנזין). תאוצה בין 0–100 היא 12.3 שניות (מנוע 1.4 ליטר המפיק 105 כ"ס (מנוע הפועל על אתנול). שברולט מונטנה, שנת 2009 שברולט מונטנה, שנת 2008 שברולט מונטנה, שנת 2006 שברולט מונטנה, שנת 2011 שברולט מונטנה, שנת 2011 שברולט מונטנה, שנת 2012 שברולט אג'יל שברולט קונסטנטיה מדיה וקבצים בנושא שברולט מונטנה בוויקישיתוף שברולט מונטנה, סרטון באתר יוטיוב שברולט מונטנה cars.co.za/motoring_news/chevrolet_utility_club_1-8_reviewed ג'נרל מוטורס ואיסוזו מכריזים על תוכניות פעולה בעתיד בדרום אפריקה General Motors Media South Africa". 18 May 2017. Retrieved 14 November 2018 שברולט מונטנה 2004 topspeed.com/trucks/truck-reviews/chevrolet/2004-2011-chevrolet-montana שברולט מונטנה 2020 motor1.uol.com.br/news/352275/chevrolet-montana-2020 "שברולט מונטנה" news.pickuptrucks.com/2010/09/2011-chevrolet-montana-debuts-in-south-america שברולט מונטנה 2018 quatrorodas.abril.com.br/noticias/chevrolet-montana-ganha-saias-aerodinamicas דלק אתנול - אתנול הוא דלק אלכוהולי המופק בין השאר מגידולי תירס. בארצות הברית התדלוק בתערובת של בנזין ואתנול נפוץ בכ-1,500 תחנות. מנועים שמתודלקים בתערובת זו שונים ממנועי בנזין: אין בהם חלקי אלומיניום, גומי ומגנזיום שעלולים להינזק במגע עם אתנול; בניגוד לבנזין, אתנול מוליך חשמל ולכן משאבת הדלק בכלי רכב אלה חייבת להיות מבודדת
אנגלוס

אנגלוס (ביוונית עתיקה: Ἄγγελος) או אנגליה (Ἀγγελία), הייתה בתם של זאוס והרה במיתולוגיה היוונית ונודעה כאלה כתוניית. סיפורה קיים רק באידיליה 2 בסכוליה של תאוקריטוס והוא כדלקמן: אנגלוס גודלה על ידי נימפות שאביה הפקיד בידיהם. יום אחד היא גנבה את המשחות של אמה הרה ומסרה אותם לאירופה. כדי לברוח מזעמה של הרה, היא נאלצה להסתתר תחילה בביתה של אישה בלידה, ואחר כך בקרב אנשים שנשאו גבר מת. בסופו של דבר הרה הפסיקה להעמיד אותה לדין, וזאוס הורה לקאביירוי לטהר את אנגלוס. הם ביצעו את טקס הטיהור במימי אגם אקרוסיה בשאול. כתוצאה מכך, היא קיבלה את עולם המתים כממלכת ההשפעה שלה, והוקצה לה הכינוי קטכתוניה ("היא של העולם התחתון"). סיפורה של אנגלוס הוא מצוטט על ידי הסקוליאסט בסדרה של מיתוסים נדירים הנוגעים להולדת הקטה, המאפשרים לחשוב כי אנגלוס הייתה שווה למעשה להקטה. זה מאושר במידה מסוימת על ידי העובדה שלטענת הסיצ'יוס, אנגלוס היה שם המשפחה של ארטמיס בסירקוזה,היות שארטמיס כאלת הירח, מזוהה עם הקטה, אנגלוס יכולה להיות גם גרסה מוקדמת של הקטה, זו שנוגעת גם לעולם העליון וגם לעולם התחתון (שאול), בדומה לעמדתה של פרספונה. Scholia on Theocritus, Idyll 2. 12 referring to Sophron Hesychius s. v. Ἄγγελος, again referring to Sophron Cf. e. g. scholia on Theocritus, Idyll 2. 33: "...she whom [the author] called Hecate above, is now referred to by him as Artemis, because there exists a certain similarity between the goddesses" Realencyclopädie der Classischen Altertumswissenschaft, Band I, Halbband 2, Alexandrou-Apollokrates (1894), s. 2189 ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
וולטר לייסטיקוב

וולטר לייסטיקוב (בגרמנית: Walter Leistikow‏; 1865 – 1908) היה צייר נוף וגרפיקאי גרמני, חבר וממייסדי הזצסיון הברלינאי, מעצב ומבקר אמנות. אביו היה רוקח שבבעלותו מפעל לייצור ליקרים עם טעמי צמחים, שסיפק חלק ניכר מהכנסות המשפחה. בשנת 1883, כשוולטר היה בן שבע עשרה, הוא עבר לברלין כדי להשתתף באקדמיה הפרוסית לאמנות, אך לאחר שנה הוא פוטר על ידי אנטון פון ורנר מחוסר כישרון. לאחר מכן לקח שיעורים פרטיים מהרמן אשקה והנס גודה בין השנים 1885–1887. התערוכה הראשונה שלו הייתה בסלון ברלינר בשנת 1886, ומשנת 1892 הוא חבר באגודת אמנים, שהתנגדה לשיטות ההוראה באקדמיה. הוא מילא תפקיד חשוב בהקמת הקבוצה "הזצסיון הברלינאי", והיה חבר בה. בשנים 1892 - 1895 לימד באקדמיה הפרטית, אקדמיה פהר, בניהולו של האמן קונרד פהר ונמצא ברחוב לוצובשטראסה 82 בברלין. הוא עיצב גם רהיטים, שטיחים וטפטים. בשנת 1902 הוא נבחר ליצור פרסומות מסחריות עבור חברת השוקולד סטולוורק של קלן והפיק סדרת נופים גרמניים. במשך זמן מה הוא ניסה להיות סופר, והוציא לאור ספר (1893) ב- Freie Bühne ורומן, (Auf der Schwelle (1896, אך הם לא זכו לתשומת לב. מצבו הוחמר כאשר הקייזר וילהלם השני בז לתמונותיו וצוטט באומרו "הוא הרס לי את כל גרונוולד". בשנת 1894 נישא לאנה מור (1863–1950), בת סוחר מקופנהגן. בשנת 1903 הוא היה אחד המייסדים של אגודת אמנים גרמניים. ב־1908 הוא מת מההשפעות המייסרות של עגבת בשלב מתקדם. הוא התאבד בכך שירה בעצמו בזמן ששהה בסנטוריום. זמן קצר לאחר מכן נקרא על שמו רחוב ברובע וסטנד בברלין. בשנת 1920 נקרא על שמו גם רחוב ברובע מאהלסדורף. בשנת 1972 הונפקה חותמת זיכרון עם אחד מציוריו. בגרונלווד נוף נהרי ערב ליד האגם בית בדנמרק אגם גרנוולד בול זיכרון, 1972 אשה לגדת הנהר מדיה וקבצים בנושא וולטר לייסטיקוב בוויקישיתוף וולטר לייסטיקוב, באתר MusicBrainz (באנגלית) וולטר לייסטיקוב, באתר Discogs (באנגלית) "Leistikow, Walter", daten.digitale-sammlungen.de Angela Zieger, "Ich bereite vor: eine Ausstellung nach meinem Tode.": Zum grafischen, malerischen und kalligrafischen Werk von F.H. Ernst Schneidler, arthistoricum.net, 2019-05-02, ISBN 978-3-947449-32-3. (בגרמנית) Clark, Christopher. Iron Kingdom: The Rise and Downfall of Prussia, 1600-1947. Penguin Books. p. 691 Zeno, Volltext von »Das Leben Walter Leistikows«. Corinth, Lovis: Das Leben Walter ..., www.zeno.org (בגרמנית) kaupertmedia, Leistikowstraße 1-9 in Berlin - KAUPERTS, berlin.kauperts.de (בגרמנית)
אסף צלאל

אסף צלאל (נולד ב-1977) הוא טייס וקצין בצה"ל במילואים בדרגת תת-אלוף, כיהן כמנכ"ל משרד החינוך. צלאל נולד בשכונה ד' בבאר שבע ולו אח תאום ואחות קטנה. בגיל שנה וחצי עברה משפחתו לקריית טבעון. כנער היה מעורב במקרי עבריינות ולא השיג תעודת בגרות בתיכון. התגייס לצה"ל ב-1996, תחילה שירת בחיל המשטרה הצבאית, סיים קורס קצינים ופיקד בבית הסוהר מגידו על כוח 100, צוות התערבות מיוחד ללוחמה בטרור שייעודו טיפול במצבי קיצון מול אסירים ביטחוניים. ב-1998, לאחר מאמצים רבים שעשה לאורך שירותו, התנדב והתקבל לקורס טיס אותו סיים בהצטיינות במגמת קרב. שירת כטייס מטוסי F-16, כסגן מפקד טייסת 110 וטייסת נוספת, שימש מפקד יחידת השליטה של חיל האוויר, כולל במהלך הפלת מטוס סוחוי Su-24 סורי שחדר לישראל ב-2014 ובמהלך מבצע צוק איתן. פיקד על טייסת 110, טייסת F-16. צלאל סיים לימודי תואר ראשון במנהל עסקים בהצטיינות במרכז האקדמי רופין, ותואר שני בביטחון לאומי ובמדעי המדינה במכללה לביטחון לאומי (מחזור מ"ה) וב-2018 מונה לראש מחלקת אימונים של חיל האוויר. ב-2020 קודם לדרגת תת-אלוף ומונה לראש חטיבת התקיפה הרב-זרועית בזרוע היבשה. בנוסף על תפקידיו לאורך השנים קיים צלאל הרצאות ופעילויות רבות בנושא הנצחת זכר השואה ושילוב בני נוער בסיכון במערכות ומסגרות. במסגרת הקמת ממשלת ישראל השלושים ושבע הודיע שר החינוך יואב קיש על מינויו למנכ"ל משרדו. הוא נכנס לתפקידו ב-17 בינואר 2023. ב-28 ביולי 2023 הודיע על התפטרותו מתפקידו בעקבות הקרע שנוצר מחמת הרפורמה המשפטית. מדיה וקבצים בנושא אסף צלאל בוויקישיתוף גילי שגיא, ‏אחרי עשרים שנה, באתר חיל האוויר הישראלי, 1 ביולי 2020 אמיר בוחבוט‏, בכיר בחיל האוויר על עסקת ה-F-35: "אם מטוס כזה יתקוף - נהיה מוכנים", באתר וואלה, 21 באוגוסט 2020 הפך לטייס בלי תעודת בגרות: אסף צלאל נכנס לתפקידו כמנכ"ל משרד החינוך, באתר ערוץ 7, ‏2023-01-17 מערכת אתר צה"ל, חטיבת התקיפה הרב-זרועית יוצאת לדרך, באתר צה"ל, 12 בנובמבר 2020 נועם (דבול) דביר, היישר מתא הטייס: בכיר בחיל האוויר ימונה לתפקיד מנכ"ל משרד החינוך, באתר ישראל היום, 3 בינואר 2023 תמר טרבלסי חדד, מנכ"ל משרד החינוך התפטר במחאה על החקיקה: "לשמור על המערכת ממלכתית", באתר ynet, 28 ביולי 2023
מועצה אזורית חבל יבנה

מוֹעָצָה אֲזוֹרִית חֵבֶל יַבְנֶה היא מועצה אזורית במחוז המרכז בישראל, השוכנת בשפלה הדרומית, בגבול מישור החוף הדרומי. בתחומי המועצה 7 יישובים בעל צביון דתי לאומי. מה שמבדל אותם ממועצות אחרות בסביבם. שטח שיפוטה כ-31,000 דונם, המועצה קיבלה מעמד מוניציפלי באוגוסט 1950. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית חבל יבנה 7,124 תושבים (מקום 209 בדירוג רשויות מקומיות בישראל). האוכלוסייה גדלה בקצב גידול שנתי של ‎1.3%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 85.8%. השכר החודשי הממוצע של שכיר במשך שנת 2021 היה 12,230 ש"ח (ממוצע ארצי: 11,330 ש"ח). בתחומי המועצה 6 בתי-ספר, כפר הנוער גבעת וושינגטון, ישיבת נווה הרצוג וישיבת ההסדר כרם ביבנה. גבולות שטח השיפוט של המועצה הם: בצפון העיר יבנה ומועצה אזורית גן רווה. בדרום מועצה אזורית באר טוביה. במערב העיר אשדוד. במזרח מועצה אזורית גדרות ומועצה אזורית ברנר. בתחילת מלחמת העצמאות התבססו במקום יחידות של פאוזי קאוקג'י, והאזור נכבש על ידי צה"ל לאחר שהצבא המצרי נבלם דרומה בגשר עד הלום. לאחר המלחמה נפתח האזור להתיישבות, ויישובים רבים ביקשו לחבור לקבוצת יבנה שהייתה חלוצה באזור. המועצה הוקמה באוגוסט 1950 ואיגדה אז את ארבעת היישובים: קבוצת יבנה, בן זכאי, בני דרום, ניר גלים ואת כפר הנוער הדתי "גבעת וושינגטון", וישיבת ההסדר "כרם ביבנה" שהייתה בתכנון. שטח המועצה היה כ-31,000 דונם, מתוכם כ-25,000 דונם שיועדו לעיבוד חקלאי. עם מתן הזיכיון לחברת אשדוד להקמת העיר, הוקצו שטחים מהמועצה האזורית לחברה, אולם הם לא הוכללו בשלב הראשון בשטח העיר. בהמשך, בשנת 1968, הורחב שטחה המוניציפלי של העיר אשדוד והועברו אליו 6000 דונם ממועצה אזורית חבל יבנה. שלמה אפרתי מקבוצת יבנה, 1952–1965 מנחם בר דרומא מקבוצת יבנה, 1965–1967 אברהם (רודי) הרץ מקבוצת יבנה, 1967–1980 שרגא שמר מניר גלים, 1980–1994 אליעזר "ביני" ביננפלד מבני דרום, 1994–2013 משה ליבר מקבוצת יבנה, 2013–2024 אבי פוקס מבני דרום, 2024 אתר המועצה האזורית חבל יבנה פרופיל מועצה אזורית חבל יבנה נכון לשנת 2020 באתר הלמ"ס לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 פרופיל מועצה אזורית חבל יבנה באתר הלמ"ס מועצה אזורית הוקמה בקבוצת יבנה של הפועל המזרחי, דבר, 25 באוגוסט 1950 שטח שיפוט אשדוד קטן מאזור הזכיון, דבר, 30 ביולי 1964 6000 דונם סופחו לאשדוד, דבר, 22 באוגוסט 1968
פורסט גודלאק

פורסט גודלאק (באנגלית: Forrest Goodluck; נולד ב-6 באוגוסט 1998) הוא שחקן קולנוע וטלוויזיה אמריקאי. הוא ידוע בשל השתתפותו בסרטים "האיש שנולד מחדש" משנת 2015 ו-"החינוך הרע של קמרון פוסט" משנת 2018. גודלאק נולד באלבקרקי, ניו מקסיקו. אביו הוא אינדיאני משבט נאוואחו. מוצאה של אמו משבטי האינדיאנים הידאצה, מאנדאן, נאוואחו וצימשיאן. חוויית המשחק הראשונה של גודלאק הייתה במהלך הפקה בכיתה ו' בהצגה "חג המולד של צ'רלי בראון" בבית הספר היסודי שלו. בהמשך הופיע בהפקות במה ותיאטרון בחטיבת הביניים ובתיכון. בגיל 13 הוא הגיע לאודישן לסרטו של הבמאי האינדיאני כריס אייר, "באפלו". הסרט לא הופק, אך איפשר לו להתחבר עם סוכני ליהוק. גודלאק נבחן לתפקיד הוק בסרט "האיש שנולד מחדש" משנת 2015 כשהיה בן 15. זה היה תפקידו הראשון בסרט קולנוע. גודלאק זכה בפרס ההופעה הטובה ביותר בסרט עלילתי - לשחקן משנה צעיר (14–21) בטקס פרסי האמן הצעיר ה-37 על תפקידו בסרט. בחודש פברואר 2016, לוהק לפיילוט Citizen". בנובמבר 2016 פורסם כי גודלאק יככב לצד קלואי גרייס מורץ וסשה ליין בסרט "החינוך הרע של קמרון פוסט", ששוחרר לאקרנים במהלך 2018. בשנת 2021 לוהק לסדרת הטלוויזיה "הרפובליקה של שרה" מבית The CW לתפקיד של טיילר, לצדם של לוק מיטשל ולנדרי בנדר. פורסט גודלאק, ברשת החברתית אקס (טוויטר) פורסט גודלאק, במסד הנתונים הקולנועיים IMDb (באנגלית) פורסט גודלאק, באתר Rotten Tomatoes (באנגלית) פורסט גודלאק, באתר ספוטיפיי "20 Questions with Revenant Break-Out Star". Yahoo News. 12 בינואר 2016. {{cite news}}: (עזרה) Amy Nicholson (23 באוגוסט 2018). "Forrest Goodluck: the Native American actor ripping up the rulebook". The Guardian. נבדק ב-15 בספטמבר 2019. {{cite news}}: (עזרה) Leigh Nordstrom (22 בדצמבר 2015). "Forrest Goodluck Breaks Out". Women's Wear Daily. {{cite news}}: (עזרה) Chancellor Agard (9 בינואר 2016). "Meet the 17 year old Native American Who Plays Leonardo DiCaprio's Son in The Revenant". People. {{cite news}}: (עזרה) Emma Brown (21 בדצמבר 2015). "Discovery: Forrest Goodluck". Interview. {{cite news}}: (עזרה) William Todd (28 בפברואר 2016). "goodluck-"joins-cast-hulus-044403752.html "Forrest Goodluck Joins Cast Of Hulu's "Citizen"". Yahoo Entertainment. {{cite news}}: (עזרה) Tatiana Siegel (18 בנובמבר 2016). "Chloe Grace Moretz, Sasha Lane to Star in Gay Conversion Drama The Miseducation of Cameron Post". The Hollywood Reporter. נבדק ב-18 בנובמבר 2016. {{cite web}}: (עזרה)
פרנץ סקרבינה

פרנץ סקרבינה (בגרמנית: Franz Skarbina‏; 24 בפברואר 1849 – 18 במאי 1910) היה צייר אימפרסיוניסטי גרמני, שרטט, תחריטאי ומאייר, חבר וממייסדי הזצסיון הברלינאי. נולד בברלין, היה בנו של צורף מזאגרב. בין השנים 1865 עד 1869 למד באקדמיה הפרוסית לאמנויות. לאחר סיום הלימודים בילה שנתיים כחונך לבנותיו של הרוזן פרידריך פון פרפונכר-סדלניצקי, במהלך התקופה נסע לדרזדן, וינה, ונציה, מינכן, נירנברג. בשנת 1877 הוא חסך את הכסף לנסיעה לימודית בת שנה בהולנד, בלגיה וצרפת, שם הוא נחשף להשפעת האימפרסיוניזם. הוא הפך לעוזר הוראה באקדמיה הפרוסית בשנת 1878, ובשנת 1881 לימד רישום אנטומי במוזיאון קונברגברבמן בברלין. בשנה שלאחר מכן שב לפריז והציג בסלון. משנת 1885 עד 1886 הוא שוב חזר לפריז, עם נסיעות לצפון צרפת, בלגיה והולנד. זו נחשבת לאחת התקופות היצרניות ביותר שלו. בשנת 1888 הוא מונה לפרופסור באקדמיה הפרוסית, ובשנת 1892 הפך לפרופסור מן המניין שם. אולם שנה לאחר מכן הוא התפטר מתפקיד ההוראה בשל חילוקי דעות עם מנהל האקדמיה, אנטון פון ורנר. הבעיה נבעה מהשתתפותו ב"קבוצת האחד עשר", אגודת אמנים המוקדשת לקידום תערוכות משלהם של מה שנחשב אז לאמנות "רדיקלית", החורגת מהשפעת האקדמיה. המהלך הזה הביא בסופו של דבר (בשנת 1898) להקמת הזציסון הברלינאי, אשר סקרבינה היה אחד ממקימיו יחד עם מקס ליברמן, וולטר לייסטיקוב. בשנת 1895 הוא הפך לחבר מועצת הפיקוח במגזין Pan. בשנת 1898 שימש כאחד השופטים בתחרות שערך לודוויג סטולוורק לבחירת האמנים לסדרה פרסום חדשה בתחום המסחרי. הוא נפטר בביתו בברלין, ב־18 במאי 1910, ממחלת כליה חריפה, ונקבר בבית העלמין העתיק בסנט יאקובקירשה. כל הפריטים בעיזבונו נהרסו במהלך מלחמת העולם השנייה. חצר בשלג פרדריכשטרסה בגשם הנפחיה תפילה ערבית זקנה ליד התנור מדיה וקבצים בנושא פרנץ סקרבינה בוויקישיתוף Margrit Bröhan: Franz Skarbina. Ars Nicolai, Berlin 1995 Zeno, Werke von Franz Skarbina aus der Sammlung »40.000 Gemälde, Zeichnungen und Grafiken«, www.zeno.org (בגרמנית) Skarbina, Franz - Die Geschichte Berlins - Verein für die Geschichte Berlins e.V. - gegr. 1865, www.diegeschichteberlins.de
טאצונוקו הפקות

טאצונוקו הפקות (אנגלית: Tatsunoko Production) הוא אולפן אנימציה יפני אשר נוסד על ידי טאצו יושידה ואחיו קנג'י וטויוהארו. התוכניות המצליחות ביותר שלהם אשר נערכו ודובבו מחדש כמו "ספיד ריסר" "כח ג'י", "סדרות טיים בוקאן" ו"רובוטק" נחשבים לסדרות הראשונות אשר הביאו להתעניינות בינלאומית באנימה. אף על פי שאולפני טאצונוקו מוכרים בעיקר בסדרות הפעולה וסדרות המדע בדיוניות שלהם, רבים מסדרות הילדים שלהם כמו "בארץ הקטקטים", "סופר בוק" ו"הרפתקאות פינוקיו" זכו גם כן להפצה והכרה בינלאומית. טאצונוקו גם השתתפה בהפקת הסדרה הצרפתית היה היה - האדם. בשנת 2008 יצא משחק וידאו לנינטנדו Wii בהפקת קאפקום, בו השתתפו גיבורים כגטצ'אמן וקאשרן ונלחמו נגד הגיבורים של קאפקום (סטריט פייטר, מגה מן וכו'). המשחק יצא רק באזור יפן ולא תורגם אפילו לאנגלית. Speed Racer(אנ')‏ (1967) בוב השד מהבקבוק‏ (1969) רון הדבורון(אנ') (1970) הרפתקאות פינוקיו (1972) היה היה - האדם (1978–1979) כח ג'י (1978–1982) בארץ הקטקטים (1980) סופרבוק (1981–1983) הבית המעופף (1982) היקארי המתעמלת האמנותית (1986) החתולים הסמוראים (1990) שלגיה ושבעת הגמדים (1991) נאון ג'נסיס אוונגליון (1995–1996) קאראס(אנ') (2005–2007) אתר האינטרנט הרשמי של טאצונוקו הפקות מדיה וקבצים בנושא טאצונוקו הפקות בוויקישיתוף טאצונוקו הפקות, ברשת החברתית פייסבוק טאצונוקו הפקות, ברשת החברתית אקס (טוויטר) טאצונוקו הפקות, סרטונים בערוץ היוטיוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
לולה

האם התכוונתם ל... לואיז אינסיו דה סילבה – נשיאה ה-39 של ברזיל, הידוע גם בכינויו "לולה" לולה (להקה) – להקה ישראלית לולה – עיר בפורטוגל מסטרקארד לולה – קבוצה שהשתתפה בעבר במרוצי פורמולה 1 לולה (אלבום) – אלבום של הזמר הישראלי דודו טסה לולה (סרט, 1961) (אנ') Lola (שיר של הקינקס) Lola (שיר של איגי אזליה ואליס צ'אטר) לול ללה
מחלת ניוקאסל

מחלת ניוקאסל (באנגלית: Newcastle Disease) היא מחלה נגיפית מדבקת ממשפחת Paramyxoviridae (אנ') הפוגעת בעופות. המחלה נגרמת בעקבות נוכחות של נגיף הניוקאסל, הידוע בשם NDV (Newcastle Disease Virus). למחלה קיימים סימפטומים רבים, בהם: דלקת הלחמית, נזלת, חרחורים (אנ'), קשיי נשימה, ירידה בהטלה בלהקות הטלה ורבייה, סימנים של פגיעה מוחית, שיתוק ושלשולים. וירוס הניוקסל מסוגל להדביק בני אדם, אולם אינו מהווה איום חמור בעבורם, וגורם לדלקת עיניים וכאבי ראש החולפים תוך מספר ימים. מבנה הווירוס כדורי וכולל מידע RNA העטוף במעטפת שומנית דו שכבתית, וגודלו 100–300 nm. המידע הגנומי כולל single-stranded RNA) ssRNA) מקטע רציף אחד של RNA שאורכו 15186 נוקליאוטידים המכילים בתוכם 6 מסגרות קריאה אפשריות ליצירת 6 חלבונים מבניים שונים. נגיפי מחלת הניוקסל מובחנים ומסווגים לזנים על פי רמת אלימותם ותכונות מסוימות של הרצפים הגנטיים שלהם: נגיף מזן לא פתוגני - לנטוגני נגיף מזן בעל פתוגוניות נמוכה - מזוגני נגיף אלים - ולוגני נגיף אלים מאוד - ויסקרוטרופי ולוגני כל נגיפי הניוקסל דומים מבחינה אנטיגנית ולכן אותו סוג חיסון הניתן למחלה פעיל נגד כל סוגי נגיפי הניוקסל הידועים בעולם. אחוזי התמותה משתנים ותלויים בזן הנגיף. לעיתים התמותה יכולה להיות פתאומית וגבוהה. תסמינים נפוצים הם ירידה בהטלה, ביצי ניילון וצורה וצבע ביצה חריגים. בעופות מחוסנים הסימנים יכולים להיות פחות חריפים. מחלת הניוקאסל התגלתה לראשונה באי ג'אווה שבאינדונזיה בשנת 1926, ובעיר ניוקאסל (על נהר הטיין) שבאנגליה, בשנת 1927. מדיה וקבצים בנושא מחלת ניוקאסל בוויקישיתוף מחלת הניוקסל בעופות, משרד החקלאות ופיתוח הכפר ניוקסל - מידע מורחב, באתר משרד החקלאות ופיתוח הכפר Dong-Hun Lee, Jung-Hoon Kwon, Jin-Yong Noh, Jae-Keun Park, Seong-Su Yuk, Tseren-Ochir Erdene-Ochir, Sang-Soep Nahm, Yong-Kuk Kwon, Sang-Won Lee, Chang-Seon Song, Viscerotropic velogenic Newcastle disease virus replication in feathers of infected chickens, Journal of Veterinary Science 17, 2016-3, עמ' 115–117 doi: 10.4142/jvs.2016.17.1.115
ביבי (ספר ילדים)

ביבי (בדנית: Bibi) היא יצירת דמיונה של הסופרת הדנית קרין מיכאליס, שכתבה עליה סדרת ספרי ילדים בין השנים 1929 - 1939. ספרי "ביבי" משובצים ברישומים שונים ובציורים צבעוניים של נופי דנמרק, בתיה ותושביה בתלבושותיהם המיוחדות - הציורים שביבי מעלה על דפי מחברותיה כשהיא נוסעת ברחבי הארץ ברכבות של אביה. נוסף לציורים, גדושים הספרים גם בשגיאות כתיב למכביר, משום שביבי איננה אוהבת ללמוד. השגיאות במכתביה הן חלק אורגני מן הסיפור, ולכן קיימות גם בגרסאות התרגום. הספר יצא לאור בעברית לראשונה בשנת 1935, בהוצאת "אמנות", בתרגום י. למדן. ביבי היא ילדה מיוחדת במינה, עצמאית מאוד, ציירת מוכשרת וחובבת טיולים ארוכים, שאליהם היא לוקחת כמובן את חוברת הציור ואת עפרונותיה הצבעוניים. אביה של ביבי הוא מנהל תחנת רכבת, ועל כן יכולה ביבי לנסוע על פני כל המסילות בכל רחבי הארץ, וזאת היא עושה בכל פעם שהיא מרגישה צורך לצאת למרחבים. גם את שמה קיבלה בחליפין עם חברתה, משום שסברה, שהשם אולה יאה לילדה כהת שיער, כמו החברה, ואילו "ביבי" מתאים לילדה בהירה כמוה. וכך נעשית אולריקה אליזבת הכבודה לביבי השובבה. אמה של ביבי מתה עליה בינקותה ואת סבה וסבתה לא הכירה מעולם. היא רק יודעת, שהם בני אצולה ועשירים מופלגים, שהכריתו את רגל בתם מביתם ומחייהם כאשר התעקשה להינשא לאביה של ביבי בניגוד לרצונם, ובהיותה ילדה עתירת דמיון, היא מבינה את הדברים כפשוטם וסבורה, שאכן כרתו לאמה את הרגל ואולי משום כך מתה. בשיטוטיה ברחבי דנמרק מגיעה ביבי לכל מקום, ואביה מרשה לה לטייל כרצונה ורק דורש ממנה להבטיח לו דברים שונים הקשורים בביטחונה האישי, בין השאר אסור לה בשום פנים לנסוע למקום שם קבורה אמה. אביה של ביבי יודע, שכאשר ביבי מתחייבת למשהו ב"הן צדק הגדול" שלה, היא עומדת בהבטחתה ויהי מה. באחד ממסעותיה פוגשת ביבי את "האנשים האפורים", המגלים בה עניין מיוחד, בלי שתדע מדוע, ורק בהמשך, כאשר הרפתקאותיה מובילות אותה אל ביתם, נודע לה הסוד.
המשחק (סרט, 1997)

המשחק (באנגלית: The game) הוא סרט קולנוע מסוגת מותחן/סרט בלשי, שיצא לאקרנים ב-1997. הסרט בוים על ידי דייוויד פינצ'ר, ומככב בו מייקל דאגלס בתור אדם שקיבל מאחיו כרטיס מתנה ליום הולדתו, ובכרטיס הוא קיבל הזמנה להיכנס למשחק מציאותי שהולך להשפיע על חייו המשעממים. הסרט מספר על איש עסקים מסוגר (מייקל דאגלס) שמקבל ליום הולדתו מתנה יוצאת דופן מאחיו (שון פן), אשר בעקבותיה הוא הופך לשחקן המרכזי במשחק שמשתלט על חייו. הסרט קיבל ביקורות טובות אך לא זכה הצלחה גדולה בקופות. בתקופה האחרונה הסרט נהיה סרט קאלט.[דרוש מקור] מייקל דאגלס – בתור ניקולס ואן אורטון. דבורה קארה אונגר – בתור כריסטין/קלייר. שון פן – בתור קונרד ואן אורטון. ג'יימס רבהורן – בתור ג'ים פיינגולד. ארמין מילר-שטאל – בתור אנסון בר. "המשחק", במסד הנתונים הקולנועיים IMDb (באנגלית) "המשחק", באתר נטפליקס "המשחק", באתר AllMovie (באנגלית) "המשחק", באתר Rotten Tomatoes (באנגלית) "המשחק", באתר Box Office Mojo (באנגלית) "המשחק", באתר Metacritic (באנגלית) "המשחק", באתר אידיבי "המשחק", במסד הנתונים הקולנועיים KinoPoisk (ברוסית)
טרולי

האם התכוונתם ל... מזוודת טרולי – סוג של מזוודה עם גלגלים טרולי (חברה) – חברת ממתקים יארנו טרולי – נהג מרוצים איטלקי ריצ'רד טרולי – אסטרונאוט אמריקני טרולי (קרון) – קרון משמר טרול